**JUHTUMIANALÜÜS**

Juhtumianalüüs lümfitursega patsiendi kohta peaks olema põhjalik ja struktureeritud dokument, mis toetab meditsiinitöötajate otsustusprotsessi ning annab väärtuslikku teavet patsiendi seisundi ja ravi kohta. Järgnevad komponendid on olulised, et tagada juhtumianalüüsi kõrge kvaliteet ja praktiline rakendatavus:

**1. Patsiendi anamnees ja terviselugu:**

* Patsiendi üldandmed (vanus, sugu, peamised tervisenäitajad nagu pikkus,kaal KMI).
* Haiguse anamnees, sealhulgas lümfiturse tekkega seotud tegurid (nt onkoloogilised seisundid, kirurgilised protseduurid, trauma,allergiad,armid).
* Igapäevaselt kasutatavad ravimid, abivahendid
* Tervistkahjustavad tegurid (alkohol,suitsetamine)
* Märkused varasema lümfiteraapia kohta, sealhulgas selle kestus, meetodid ja tulemused.

**2. Lümfiturse kliiniline hindamine:**

- Turse lokaliseerimine ja ulatus (näiteks ühe- või kahepoolne jäsemete turse).

- Turse raskusaste, kasutades standardset hindamisskaalat 0-3

**0. aste**: Ei esine turset – vajutamisel ei jää püsivat lohku.

**1. aste**: Kerge turse – väike lohk (kuni 2 mm), mis kaob kiiresti. Turse on minimaalne ja sageli ajutine.

**2. aste**: Mõõdukas turse – veidi sügavam lohk (3–4 mm), mis kaob 10–15 sekundi jooksul. Turse on nähtavam ja püsib kauem.

**3. aste**: Tõsine turse – sügav lohk (5–6 mm), mis võib püsida üle 1 minuti või lohku ei ole turse konsistentsi pärast võimalik vajutada. Turse on ulatuslik ja märgatav.

**Turse iseloom:** Vajutatav turse, mittevajutatav turse

**Kudede konsistents:** Pehme (kergesti vajutatav)**,** kõva või fibrootiline (tihke ja raskesti vajutatav)

**Muud kaasnevad sümptomid:**

* Valu, punetus, kuumenenud nahk
* Naha värvimuutus või venitusarmid
* Muutused turse ulatuses aja jooksul, sealhulgas märkused haiguse progresseerumise või taandumise kohta.

**3. Raviplaan ja rakendatud teraapiameetodid:**

Ülevaade määratud ravi komponentidest:

* Manuaalne lümfidrenaaž.
* Kompressioonravi (kompressioonsukad, -sidemed või -rõivad).
* Füsioterapeutilised harjutused ja nende mõju patsiendi liikuvusele.
* Naha hooldamise soovitused infektsioonide ja tüsistuste vältimiseks.
* Kodune raviplaan ning patsiendi juhendamine iseseisvaks enesehoolduseks.

**4. Raviprotsessi jälgimine ja tulemuste hindamine:**

* Turse vähenemise ulatus ja objektiivsed muutused, mis on dokumenteeritud regulaarsete kontrollide käigus.
* Teraapia mõju patsiendi sümptomitele ja üldisele elukvaliteedile.
* Täiendavad märkused kõrvaltoimete või ebamugavuste kohta, mis ravi jooksul esinesid.

**5. Patsiendi kaasamine ja enesehoolduse juhendamine:**

* Patsiendi teadlikkuse ja kaasamise tase ravi ajal.
* Enesehooldusmeetodid, mida patsient omandas (nt enesemassaaži tehnika, kompressioonravi rakendamine).
* Patsiendi koostöövõime ja motiveeritus ravisoovituste järgimisel ning harjutuste tegemisel.

**6. Pikaajalised tulemused ja järelhoolduse vajadus:**

* Hindamine, kas lümfiturse seisund on stabiliseerunud, paranenud või progresseerunud.
* Järelhoolduse ning regulaarse järelkontrolli vajadus.
* Pikemaajalised juhised ja ravisoovitused edasise lümfiturse ennetamiseks ja säilitatud tulemuste hoidmiseks.

**7. Analüüs ja järeldused:**

* Juhtumianalüüsi põhjal tehtud peamised järeldused: millised ravimeetodid osutusid efektiivseks ning millised vähem tõhusaks.
* Soovitused ja õppetunnid sarnaste juhtumite käsitlemiseks.
* Kitsaskohad ja võimalikud väljakutsed raviprotsessis ning nende lahendamise strateegiad.

Lisa 1

Märgi joonsele tursepiirkond, armid ja muu vajalik:

